Üldkohtu (teine koda) 7. märtsi 2017. aasta määrus – SymbioPharm vs. EMA
(kohtuasi T‑295/16)
Tühistamishagi – Inimtervishoius kasutatavad ravimid – Kohustus algatada EMA‑s suunamismenetlus – Direktiivi 2001/83/EÜ artiklid 31–34 – Ravim Symbioflor 2 ja sarnase nimega ravimid – Vaidlustamatu akt – Ettevalmistav akt – Vastuvõetamatus
Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Euroopa Ravimiameti kiri, milles teavitatakse kohustusest algatada inimtervishoius kasutatavate ravimite komitee suunamismenetlus – Akt, mis on nõuandva menetluse ettevalmistav etapp – Välistamine
(ELTL artikkel 263; Euroopa Parlamendi ja nõukogu direktiiv 2001/83, artiklid 32–34)
(vt punktid 21, 31, 33 ja 35)
Ese
ELTL artiklil 263 põhinev nõue tühistada EMA 1. aprilli 2016. aasta kiri, mis puudutab Euroopa Parlamendi ja nõukogu 6. novembri 2001. aasta direktiivi 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT 2001, L 311, lk 67; ELT eriväljaanne 13/27, lk 69) artiklites 32–34 sätestatud kohustust algatada suunamismenetlus ravimi Symbioflor 2 ja sarnase nimega ravimite suhtes, pärast seda kui Saksamaa Liitvabariik on sellest teatanud direktiivi artikli 31 alusel.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja SymbioPharm GmbH‑lt.